Ben 10

Ben 10 este un serial de animație american creat de Man of Action (un grup format din Duncan Rouleau, Joe Casey, Joe Kelly, și Steven T. Seagle) și produs de Cartoon Network Studios. Serialul este despre un băiat de 10 ani pe nume Ben Tennyson care găsește un dispozitiv extraterestru în forma unui ceas de mână cu numele de "Omnimatrix" sau prescurtat, "Omnitrix". Fiind la încheietura brațului său stâng, acesta îi dă capacitatea de a se transforma în zece extratereștri cu abilități diferite. Ben folosește Omnitrixul pentru a lupta cu răul pe Pământ și în spațiu alături de verișoara lui Gwen și bunicul lor Max. Serialul a fost difuzat pentru prima oară ca o avanpremieră pe Cartoon Network pe 27 decembrie 2005, ca parte a Sneak Peek Week, fiind difuzat alături de alte seriale, inclusiv Colegul meu de sală e o maimuță, Robotboy și Zixx. A devenit mai târziu un serial întreg din 13 ianuarie 2006 până pe 15 aprilie 2008.
Serialul a devenit gradual popular și a fost nominalizat pentru două Premii Emmy, câștigând unul pentru "Realizare individuală remarcabilă în animație". Serialul a dat naștere unei francize multimedia: trei continuări au fost lansate respectiv ca Ben 10: Echipa extraterestră, Ben 10: Ultimate Alien și Ben 10: Omniverse, și, de asemenea, un reboot al serialului în 2016.
Eroul principal este un băiat de 10 ani pe nume Ben Tennyson. Cu ajutorul unui ceas extraterestru, care se numește Omnitrix, se poate transforma în diferite specii extraterestre cu puteri incredibile. El este ajutat de verișoara sa de 10 ani, Gwen Tennyson și bunicul său Max. Acesta din urmă îl ia pe Ben îndată ce s-a terminat școala în tradiționala excursie din vacanță, înainte de a găsi Omnitrixul.
Benjamin "Ben" Tennyson este eroul principal al serialului. Are 10 ani. Îi place să joace jocuri video și să se dea cu bicicleta fiind și foarte buclucaș. Părul său este șaten închis. Poartă un tricou alb, cu o dungă neagră verticală.
Făcând o plimbare în pădure, Ben a găsit Omnitrixul, care s-a lipit de mâna lui. Ben se mândrește cu faptul că e erou, și că are Omnitrixul. El ține la verișoara lui verișoara, Gwen, deși se ceartă de multe ori.
Gwendolyn "Gwen" Tennyson -este verișoara în vârstă de 10 a lui Ben și este înfățișată ca o fată bună și inteligentă, foarte pricepută la computere și care posedă un nivel de abilități în arte marțiale. Ea este, de asemenea, foarte independentă, dar este și foarte organizată, uneori până la compulsivitate, dar poate fi uneltitoare și imatură la fel ca Ben. În general, cea mai notabilă abilitate a ei este abilitatea sa înnăscută, deși latentă, la magie, afișată pentru prima dată în episodul „Ghinion” când a reușit să folosească toiagul lui Hex, care poate fi folosit doar de un maestru magician, pentru a o învinge pe Charmcaster. Mai târziu, ea obține cartea de vrăji a lui Charmcaster în „Schimbarea la față” și începe să-și îmbunătățească magia.
În două episoade, Gwen a folosit Piatra lui Bezel (o piatră cu puteri magice) pentru a deveni o super-eroină, cu numele Norocoasa. Gwen a fost nevoită să renunțe la a fi super-eroină, Piatra lui Bezel fiind distrusă de către nemilosul Hex.
Maxwell "Max" Tennyson, sau Bunicul Max, este bunicul lui Ben și a lui Gwen, din partea taților. Are 60 de ani. Acesta îl ia pe Ben de la școală, plecând cu el și cu Gwen într-o tradițională călătorie de vară.
În trecut, Bunicul Max a făcut parte dintr-o agenție guvernamentală care se ocupa de problemele interstelare, organizația fiind numită ,,Instalatorii".
Vilgax este un rival al lui Ben. În primul episod Ben 10, s-a dezvăluit că Vilgax voia Omnitrixul pentru a cuceri orice planetă și orice specie de extratereștri. În timp ce voia să ajungă la bordul navei în care se afla Omnitrixul și să-l ia, ambele nave au fost grav avariate, iar Vilgax a fost rănit serios, roboții lui nereușind să ia Omnitrixul la timp și a fost trimis pe Terra de către cel ce îl deținea. Locul în care Omnitrixul a aterizat a fost același în care se afla Ben în timp ce se plimba prin pădure. După ce ceasul a fost luat de Ben, Vilgax și-a trimis mai multe drone și roboți să-l recupereze, nereușind însă. După ce a văzut toate aceste Vilgax s-a dus el însuși să recupereze ceasul, reușind cu greu. Într-un final Ben scăpa cu tot cu ceas și îi aruncă în aer nava lui Vilgax, acesta urmând să se răzbune mai târziu.
Hex
Este un magician ce vrea să distrugă lumea, numai cu ajutorul amuletelor magice.
Doctor Animo
Este un fost doctor de zoologie, acesta transformă animalele în creaturi preistorice.
Kevin
Este un băiat în vârstă de 11 ani. Acesta are puterea de a absoarbe electricitate. Mai târziu se numește Kevin 11 pentru că el a absorbit puterea omnitrixului lui Ben, și se poate transforma în cei 10 extratereștrii.
Ben 10: Echipa extraterestră (în engleză: Ben 10: Alien Force) este continuarea Ben 10. Acțiunea se petrece cu 5 ani mai târziu. Ben nu a mai folosit Omnitrixul 5 ani, dar când Bunicul Max lipsește, acesta trebuie să fie erou din nou. Ben primește un set de alți 10 extratereștri. Acest serial este difuzat în România, începând cu data de 13 aprilie 2009.
Două filme Ben 10 au fost lansate până în acest moment. Primul este unul animat, pe nume Secretul Omnitrixului (Secret of the Omnitrix) unde Omnitrixul este setat accidental să se auto-distrugă. Ben este nevoit să depisteze creatorul Omnitrixului, pentru a-l opri.
Al doilea se numește Cursa împotriva timpului (Race Against Time) și este o acțiune pe viu. Și-a făcut premiera pe 21 noiembrie 2007. Ben, Gwen și Bunicul Max se întorc în Bellwood, orașul lor natal și trebuie să devină din nou "normali". Dar când Eon, un extraterestru care călătorește în timp, caută Mâinile Armageddon-ului pentru a-și readuce la viață rasa, Ben, Gwen și Max Tennyson trebuie să fie eroi din nou. În România, serialul a debutat pe data de 1 iunie 2008.
Cartoon Network a creat un joc numit Ben 10. O criză interdimensională amenință să înghită pământul într-o negură fără limite. După ce Ben Tennyson observă că puterile prietenilor săi extratereștrii au fost furate, el pornește să le recupereze. Are de înfruntat întregi armate și va trebui să contraatace un complot pus la cale contra întregului pământ.